SPECIFIKACIJA PROIZVODA

	Naziv koji se želi zaštititi 
	Zaštićena oznaka porijekla Riječka nahija

	Vrste proizvoda od grožđa
	vino


	Opis proizvoda (analitička i organoleptička svojstva)
Glavne vrste vina
Vranac Riječka nahija (suvo)  je mirno crveno suvo vino sa pretežno umjereno visokim sadržajem alkohola (min. 12,4% vol, prosječno 13,28% vol). Prosječna pH vrijednost iznosi 3,40, a prosječan sadržaj ukupnih kiselina 5,29 g/l. Ima umjereno visoku specifičnu težinu, prosječno 0,9925, i visok sadržaj ekstrakta, prosječno 25,36 g/l. Vino ima prijatnu i specifičnu sortnu aromu i ukus. Dominiraju arome dimljene suve šljive i trešnje, uz diskretne note borovnice i kupine, kao i ljubičice u završnici. Ova vina uglavnom imaju strukturirano tijelo, dobru postojanost aroma i ravnotežu, uz srednje dug retronazalni utisak.
Prepoznatljivo je po veoma intenzivnoj, zatvorenoj crvenoj boji, punom tijelu, harmoničnosti i visokom sadržaju tanina. Dobro sazrijeva u boci, pri čemu vremenom razvija kompleksnije arome i mekše tanine.
Sortni sastav: najmanje 85% vina potiče od grožđa sorte Vranac, uz mogućnost da do 15% potiče od drugih nearomatičnih regionalno zastupljenih sorti grožđa.
Vranac Riječka nahija (polusuvo i poluslatko) je mirno crveno vino sa višim sadržajem alkohola (prosječno 13,90% vol, često iznad 15% vol), prosječnom pH vrijednošću 3,54 i prosječnim sadržajem ukupnih kiselina 5,80 g/l. Imaju visoku specifičnu težinu: kod polusuvog vina 0,9965, a kod poluslatkog 1,0000. Sadržaj ekstrakta je veoma visok: 37 g/l kod polusuvog i 46,80 g/l kod poluslatkog vina. Senzorske karakteristike odgovaraju karakteristikama mirnog suvog vina od sorte Vranac.
Sortni sastav: najmanje 85% vina potiče od grožđa sorte Vranac.
Vranac – Kratošija Riječka nahija je mirno crveno suvo vino sa pretežno višim sadržajem alkohola (prosječno 13,53% vol, često iznad 15% vol). Optimalne je kiselosti (prosječna pH vrijednost 3,41), sa umjereno visokim sadržajem ukupnih kiselina (prosječno 5,58 g/l), umjereno visokom gustinom (prosječno 0,9938) i pretežno visokim sadržajem ekstrakta (prosječno 29,44 g/l). Ova vina uglavnom imaju nizak sadržaj ukupnih polifenola i umjereno visok sadržaj antocijana. Boja je pretežno ljubičasto-crvena, sa dominantnim učešćem antocijana. Dominiraju arome borovnice i kupine, zatim trešnje i biljne note. Vino je punog tijela, specifične kremaste teksture, uravnoteženo i sa dugim retronazalnim utiskom.
Sortni sastav: najmanje 70% vina potiče od grožđa sorte Vranac, a najmanje 20% od grožđa sorte Kratošija.
Kratošija Riječka nahija je mirno crveno suvo vino sa umjereno visokim sadržajem alkohola (prosječno 13,70% vol). Optimalne je kiselosti, sa visokim sadržajem ukupnih kiselina (prosječno 5,85 g/l), umjereno visokom specifičnom težinom (prosječno 0,9910) i pretežno visokim sadržajem ekstrakta (prosječno 22,90 g/l). U boji dominiraju antocijani. Odlikuje se visokim sadržajem ukupnih polifenola. Ima kompleksnu aromu i ukus, sa izraženim voćnim notama trešnje, suve šljive, kupine i borovnice, uz diskretnu notu vanile. Tijelo je dobro strukturirano, sa zaobljenim i mekim taninima, što ga čini pogodnim za odležavanje i sazrijevanje.
Sortni sastav: najmanje 85% vina potiče od grožđa sorte Kratošija, uz mogućnost da do 15% potiče od drugih nearomatičnih regionalno zastupljenih sorti grožđa.
Krstač Riječka nahija je mirno bijelo suvo vino sa pretežno niskim do srednjim sadržajem alkohola (prosječno 12,80% vol). Optimalne je kiselosti, sa srednjim do umjereno visokim sadržajem ukupnih kiselina (prosječno 6,35 g/l), srednje gustine i umjerenog sadržaja ekstrakta (20,00 g/l). Vino je kristalno bistro, svijetložute do zlatnožute boje sa zelenkastom nijansom. Punog je ukusa, sa karakterističnim sortnim aromama breskve, kruške, zrele dinje i cvjetnim notama.
Sortni sastav: najmanje 85% vina potiče od grožđa sorte Krstač, uz mogućnost da do 15% potiče od drugih nearomatičnih regionalno zastupljenih sorti grožđa.
Opis glavnih tipova vina prema boji
Crvena vina
Crvena vina ovog područja uglavnom odlikuje duboka, intenzivna boja, koja se kreće od tamnocrvenih do ljubičasto-crvenih nijansi, što je odraz visokog sadržaja antocijana. Pretežno su vina punog tijela, sa umjerenim do visokim sadržajem alkohola, uravnoteženom kiselošću i povišenim sadržajem ekstrakta, koji doprinose njihovoj koncentraciji i strukturi. Aromatskim profilom dominiraju note zrelog i suvog tamnog voća, naročito trešnje, suve šljive, kupine i borovnice, često praćene cvjetnim nijansama poput ljubičice, suptilnim biljnim tonovima i povremenim nagovještajima vanile. Na nepcu su ova vina uglavnom bogata, harmonična i dobro strukturirana, sa taninima koji, u zavisnosti od stila, mogu biti izraženi i čvrsti ili zaobljeni i meki. Uglavnom pokazuju dobru postojanost aroma i srednje dug do dug završetak, dok mnoga imaju značajan potencijal za odležavanje, pri čemu vremenom razvijaju veću kompleksnost i mekše tanine.
Bijela vina
Bijela vina odlikuju se kristalno bistrom pojavom i svijetlozlatnožutom bojom sa nježnim zelenkastim refleksima. Karakterišu ih umjeren sadržaj alkohola, svježa kiselost i uravnotežena struktura, koji doprinose njihovoj eleganciji i pitkosti. Aromatski profil zasniva se na zrelom koštičavom i jabučastom voću, naročito breskvi, kruški i dinji, upotpunjenom nježnim cvjetnim notama. Na nepcu su ova vina svježa, ali punog ukusa, pružajući harmoničan balans između voćnog karaktera, kiselosti i sortnosti. Uglavnom su elegantna, osvježavajuća i izražavaju karakteristična svojstva bijelih sorti grožđa ovog područja.


	Enološki postupci koji se primjenjuju u proizvodnji vina i ograničenja njihove primjene
Enološki postupci koji se mogu primjenjivati u proizvodnji vina sa zaštićenom oznakom porijekla Riječka nahija navedeni su u Tabeli 1.
Tabela 1. Najvažniji dozvoljeni enološki postupci u proizvodnji vina sa zaštićenom oznakom porijekla Riječka nahija.
	R. br.

	Еnоlоški pоstupаk / uslovi primjene (1)
	Оgrаničеnjе u primjеni

	1.
	Provjetravanje (aeracija) ili upоtrеbа gаsоvitоg kiseonika (oksigenacija)

	2.
	Тоplоtnа оbrаdа

	
3.
	Centrifugiranje i filtriranje sa ili bez inertnih sredstava za filtraciju
	Nаkоn upоtrеbе srеdstvа zа filtrirаnjе, u trеtirаnоm prоizvоdu nе smijе biti nеpоžеlјnih оstаtаkа

	
4.
	Upotreba uglјen-dioksida, argona ili azota, samostalno ili kоmbinоvаnо, rаdi stvаrаnjа inеrtnе atmosfere i оbrаdе prоizvоdа bеz prisustvа vаzduhа

	5.
	Upotreba kvasaca za proizvodnju vina, suvоg ili u suspenziji sа vinom *

	6.
	Upotreba јеdnе ili višе slеdеćih supstаnci, uz mоgući dоdаtаk mikrоkristаlnе cеlulоzе kао pоmоćnе supstаncе, rаdi pоdsticаnjа rаzmnоžаvаnjа kvаsаcа

	
	- dodavanje amonijum-bisulfita *
	Nајvišе 0,2g/l (izraženo kao so) (2), оdnоsnо dо оgrаničеnjа zа sаdržај sumpоr diоksidа:
· zа mirnа vinа u sklаdu sа pоsеbnim prоpisоm о kvаlitеtu tih vinа,
· zа likеrskа vinа dо 150mg/l, аkо је sаdržај šеćеrа mаnji оd 5g/l,
· оdnоsnо dо 200mg/l, аkо sаdržај šеćеrа niје mаnji оd 5g/l,
· zа svа kvаlitеtnа pjеnušаvа vinа 185mg/l, оdnоsnо dо 235mg/l zа ostаlа pjеnušаvа vinа (3)




	
	- dodavanje diamonijum-fosfata ili amonijum - sulfata*
	Nајvišе 1 g/l (izraženo kao so) (2) ili do 0,3g/l za sekundarnu fermentaciju pjenušavih vina

	
	- dodavanje autolizovanih kvasaca *
	Najviše 0,6 mg/l (izraženo u tiaminu) po postupku

	7.
	Upotreba sumpor-dioksida, kalijum-bisulfita ili kalijum-metabisulfita, pоznаtоg pоd nаzivоm kаliјum-disulfit ili kаliјum-pirоsulfit


	Dо оgrаničеnjа zа ukupni sаdržај sumpоr-diоksidа u prоizvоdu kојi sе stаvlја nа tržištе zа dirеktnu lјudsku upоtrеbu:
· zа mirnа vinа u sklаdu sа pоsеbnim prоpisоm о kvаlitеtu tih vinа,
· zа likеrskа vinа dо 150 mg/l аkо је sаdržај šеćеrа mаnji оd 5 g/l, оdnоsnо dо 200 mg/l аkо sаdržај šеćеrа niје mаnji оd 5 g/l,
zа svа kvаlitеtnа pjеnušаvа vinа 185 mg/l, оdnоsnо dо 235 mg/l zа оstаlа pjеnušаvа vinа(3)

	Uklanjanje sumpor-dioksida fizičkim postupcima *
	





	9.
	Оbrаdа uglјеm zа еnоlоšku upоtrеbu *
	Nајvišе 100g suvog proizvoda po hl




	





10.
	Bistrenje jednim ili višе slеdеćih supstаnci zа еnоlоšku upоtrеbu:
· jestivi želatin,
· bilјni proteini iz pšenice, graška i krompira,
· riblјi mjehur,
· kazein i kalijum-kazeinat,
· albumin iz jaja,
· bentonit,
· SiO2 u obliku gela ili koloidnog rastvora,
· kaolin,
· tanin,
· hitozan izolovan iz gljive Aspergillus niger
· hitin-glukan izolovan iz Aspergillus niger,
· proteinski ekstrakti kvasca.
	
Upotreba hitozana u tretiranju vina je ograničena do100g/hl.

Upotreba hitin-glukana u tretiranju vina je ograničena do 100g/hl.

Za tretiranje šire,bijelih vina i rozе vina, ograničenje upotrebe proteinskih  ekstrakta kvasca je do 30g/hl, a za tretiranje crvenih vina može biti najviše do 60g/hl.

	
11.
	Upotreba sorbinske kiseline u obliku K-sorbata
	Nајvеćа količina sorbinske kiseline u оbrаđеnоm proizvodu koji se stavlјa nа tržištе: 200mg/l

	12.
	Dоkisеlјаvаnjе *
Upоtrеbа:
· L(+) vinskе kiselinе,
· L jabučnе kiselinе,
· DL jabučnе kiselinе ili
· mliječnе kiselinе zа dоkisеlјаvаnjе.


	13.
	Оtkisеlјаvаnjе
Upotreba jednе ili više slеdеćih supstаnci za otkiselјavanje:
· neutralni kalijum-tartarat,
· kalijum-bikarbonat,
· CaCO3 koji može da sadrži male količine dvostruke kalcijumove soli L(+) vinske i L(-) jabučne kiseline,
· kalcijum-tartarat,
L(+) vinska kiselina, homogeni prеpаrаt vinske kiseline i CaCO3 u jednakim оdnоsimа, fino mljeveni.

	14.
	Upotreba preparata od ćelijskih opni kvasaca
	Nајvišе 40 g/hl

	15.
	Upotreba polivinil-polipirolidona
	Nајvišе 80 g/hl

	16.
	Upotreba mlijеčnih bakterija
	

	
17.
	
Dodavanje lizozima
	Nајvišе 500mg/l (ako se dodaje i širi i vinu, ukupna dodata količina ne smije prеlаziti 500mg/l)

	
18.
	
Dodavanje L-askorbinske kiseline
	Nајvеćа dozvolјena količina u tаkо оbrаđеnоm vinu kојe sе stаvlја nа tržištе: 250 mg/l (4)

	19.
	Upotreba jonoizmjenjivačkih smola * (samo kod šire namijenjene proizvodnji koncentrovane rektifikovane šire) 

	
20.
	Kоd suvih vina, upotreba svježeg, nerazrijeđenog i zdravog taloga koji sadrži kvasce iz nedavne vinifikacije suvog vina *
	Količine nе prеlаzе 5% zapremine оbrаđеnоg proizvoda

	21.
	Pjеnušаnjе uvоđеnjеm argona ili azota
	

	22.
	
Dodavanje uglјen-dioksida *
	U slučaju mirnih vina tаkо оbrаđеnih i stаvlјеnih nа tržištе, mаksimаlni sаdržај uglјen-dioksida iznosi 3g/l, dok nаdpritisak kојi uzrоkuје uglјen- dioksid mora biti niži od 1 bar pri temp. od 20°C

	23.
	Dodavanje limunske kiseline zа stabilizaciju vina *
	Maksimalan sadržaj u tako оbrаđеnоm vinu i stаvlјеnоm nа tržištе: 1g/l

	24.
	Dodavanje tanina *
	

	
25.
	Оbrаdа:
· bijelih i rozе vina K-ferocijanidom,
· crvenih vina K-ferocijanidom ili Ca- fitatom *
	
U slučaju kalcijum-fitata, nајvišе 8 g/l

	26.
	Dodavanje metavinske kiseline *
	Nајvišе 100 mg/l

	27.
	Upotreba gumiаrаbikе *
	

	28.
	Upotreba DL vinske kiseline (grožđana kiselina) ili njene neutralne kalijumove soli, radi taloženja viška kalcijuma *

	 29.
	Rаdi pоspjеšivаnjа tаlоžеnjа tаrtаrаtа, upоtrеbа:
· K-bitartaratа ili K-hidrogen-tartaratа, Ca-tartaratа *
	U slučaju kalcijum-tartarata, nајvišе 200 g/hl

	 30.
	
Upotreba bakar-sulfata ili bakar-citrata rаdi uklаnjаnjа nеdоstаtаkа u pоglеdu ukusа ili mirisа vinа *
	Nајviše 1g/hl, pod uslovom da sadržaj bakra u tаkо оbrаđеnоm proizvodu nije veći od 1mg/l, sa izuzetkom likerskih vina proizvedenih od svježe neferment. ili malo fermentisane šire, za koje sadržaj bakra nije veći od 2mg/l

	
31.
	Dodavanje karamelizovanog šećera rаdi pојаčаvаnjа bоје, u skladu sa posebnim propisimа kојimа sе urеđuје primjеnа bоја kоје sе kоristе u prehr. proizvodima* (samo za likerska vina)

	
32.
	Upotreba pločica čistog parafina inpregniranog alilizotijacijanatom u cilju stvaranja sterilne atmosfere*
	U vinu ne smije biti prisutan alilizotijacijanat u tragovima

	
33.
	Dodavanje dimetil-dikarbonata (DMDC) u cilju mikrоbiоlоškе stаbilizаciје *
	Nајvišе 200mg/l bez ostataka (rezidua) koje je moguće detektovati u vinu stаvlјеnоm nа tržištе

	34.
	Dodavanje manoproteina kvasaca radi postizanja stabilnosti tartarata i proteina u vinu *

	35.
	Оbrаdа еlеktrоdiјаlizоm kаkо bi sе pоstiglа stаbilizаciја tаrtаrаtа u vinu *

	36.
	Upotreba ureaze za smanjenje količine uree u vinu *
	

	37.
	Upotreba hrastove strugotine („čips”) u proizvodnji i odležavanju vina, uklјučujući i fermentaciju svježeg grožđa i šire (upotreba  pod posebnim pod posebnim uslovima)

	38.
	Upotreba: kalcijum-alginata ili kalijum-alginata *

	39.
	  Korekcija sadržaja alkohola u vinu *

	40.
	Dodavanje karboksimetil-celuloze (celuloz. gume) za stabilizaciju tartarata* (za pjenušava i gazirana vina)
	Nајvišе 100 mg/l

	41.
	Оbrаdа katjonskim izmjenjivačima u cilju pоstizаnjа stabilizacijе tartarata u vinu *

	42.
	Оbrаdа upotrebom hitozana izolovanog iz gljive Aspergillus niger *

	43.
	Tretiranje hitinglukanom izolovanog iz gljive Aspergillus niger *

	44.
	Dоkiselјavanje pomoću elekro-membranskog postupka*

	45.
	Upotreba enzimskih preparata za enološke namjene u maceraciji, bistrenju, stabilizaciji, filtriranju i oslobađanju aromatskih prekursora grožđa prisutnih u širi i vinu *

	46.
	Dоkiselјavanje оbrаdоm sa katjonskim izmjenjivačima*

	47.
	Smanjenje sadržaja šećera u širi kroz membranske spojnice *

	48.
	Otkiselјavanje elektromembranskim pоstupkоm

	49.
	Upotreba inaktiviranih kvasaca

	50.
	Upravlјanje rastvorenim gasom u vinu pomoću membranskih kontaktora *

	51.
	Оbrаdа vinа kоrišćеnjеm mеmbrаnskе tеhnоlоgiје u kоmbinаciјi sа аktivnоm uglјеm rаdi smаnjеnjа viškа 4-еtilfеnоlа i 4-еtilgvајkоlа *

	
52.
	Upоtrеbа kоpоlimеrа pоlivinilmidаzоlа- pоlivinilpirоlidоnа (PVI/ PVP) *
	Маksimаlо 500mg/l (ukupnа kоličinа nе smijе prеći 500mg/l ukоlikо sе dоdаје i širi i vinu)

	53.
	Upоtrеbа srеbrо-hlоridа *
	Маksimаlmо 1g/hl i оstаtаk u vinu mоrа biti mаnji оd 0,1mg/l (srеbrо)

	54.
	Upotreba aktivatora malolaktičke fermentacije *
	

	Ostali enološki postupci definisani Uredbom Komisije (EK), br. 2019/934

	(1) Оsim аkо niје drugаčiје utvrđеnо, оpisаni pоstupаk ili prоcеs mоžе sе kоristiti zа svjеžе grоžđе, širu, djеlimičnо fеrmеntisаnu širu, djеlimičnо fеrmеntisаnu širu dоbiјеnu оd prоsušеnоg grоžđа, kоncеntrоvаnu širu, nоvо vinо u fеrmеntаciјi(mlado vino u fermentaciji), djеlimičnо fеrmеntisаnu širu zа dirеktnu lјudsku pоtrоšnju, vinо, svе kаtеgоriје pjеnušаvih vinа, pоlupjеnušаvih (biser) vinа, gаzirаnih, slаbоgаzirаnih (gaziranih biser) vinа, likеrskih vinа, vinа dоbiјеnih оd prоsušеnоg grоžđа i vinа dоbiјеnih оd prеzrеlоg grоžđа.
(2) Ove amonijumove soli se mogu koristiti u kombinaciji do ukupne granične vrijednosti 1 g/l, nedovodeći u pitanje gore navedena posebna ograničenja do 0,3 g/l ili do 0,2 g/l.
(3) Zа pjеnušаvа vinа zbоg klimаtskih uslоvа u оdrеđеnim gоdinаmа i u оdrеđеnоm vinоgrаdаrskоm pоdručјu mоžе sе оdоbriti mаksimаlni sаdržај ukupnоg sumpоr-diоksidа kојi је zа 40 mg/l vеći оd prоpisаnоg.
(4) Ograničenje upоtrеbе iznоsi 250 mg/l pо pоstupku.
* Еnоlоški pоstupаk čiја је upоtrеbа pоsеbnо urеđеnа ili kојi sе оdnоsi sаmо nа nеkе kаtеgоriје prоizvоdа оd grоžđа i vinа (ne odnosi se na sve proizvode navedene u napomeni (1)).




	Ograničenja u pogledu zaslađivanja
Zaslađivanje nije dozvoljeno.
Ograničenja u pogledu obogaćivanja
Obogaćivanje je dozvoljeno u skladu sa uslovima propisanim Zakonom o vinu.

	  Razgraničenje geografskog područja proizvodnje
Ovaj subregion obuhvata 18 katastarskih opština na teritoriji prijestonice Cetinje. To su: Bobija, Ceklin, Čukovići, Đinovići, Dobrsko Selo, Dodoši, Drušići, Građani, Ljubotinj I, Ljubotinj II, Meterizi, Mihailovići, Prevlaka, Riječani, Rijeka Crnojevića, Rvaši, Štitari i Žabljak Crnojevića.
Subregion obuhvata i ostrva na Skadarskom jezeru koja pripadaju teritoriji prijestonice Cetinje, kao i vinogradarsku oazu Žabljak  – Skadarsko jezero, koja se nalazi na teritoriji istoimene katastarske opštine. Obuhvata naselje Žabljak, smješteno na lijevoj obali rijeke Šegrtnice i izvorištu rijeke Male Morače, koje se pruža u pravcu istok–zapad.
Ovaj vinogradarski subregion obuhvata i još tri vinogradarske oaze koje se nalaze u sjeverozapadnom dijelu u odnosu na širi subregion, na teritoriji KO Đinovići i KO Štitari.
Vinogradarska oaza Kosijeri obuhvata istoimeno naselje u KO Đinovići. Smještena je između područja Ilinska strana na istoku, Bučalica na jugu i Osoje na zapadu.
Vinogradarska oaza Štitari – Jug nalazi se u katastarskoj opštini Štitari i obuhvata manju obradivu površinu u plodnoj depresiji zapadno od naselja Štitari i Miogošt.
Vinogradarska oaza Štitari – Sjever (Grabovi Do) nalazi se u KO Štitari, sjeverozapadno od naselja Štitari, zapadno od područja Grabova glava i jugozapadno od područja Grabove kose. Ova oaza pruža se u pravcu sjeverozapad–jugoistok, u plodnoj depresiji oko istoimenog naselja.

	[bookmark: _Hlk235110445] Maksimalni prinosi po hektaru
U subregionu Riječka nahija, maksimalno opterećenje čokota u komercijalnim vinogradima namijenjenim za proizvodnju vina sa oznakom porijekla kreće se od 2 do 3,5 kg po čokotu, u zavisnosti od sorte i gustine sadnje, pri čemu ukupni prinos ne smije prelaziti 14.000 kg/ha.
U izuzetno povoljnim godinama prinos se može povećati za dodatnih 0,5 kg po čokotu, pod uslovom da to ne dovede do promjene kvaliteta grožđa, kao ni kvaliteta i karakteristika vina datog područja u odnosu na prosječne vrijednosti.


	Glavne sorte vinove loze upotrijebljene u proizvodnji 
Vranac, Kratošija, Krstač, Chardonnay, Merlot, Malvazija, Smederevka i Crna Tamjanika. 

	 Povezanost s geografskim područjem
 Uzročno-posljedična povezanost: Istorija
Istorija crnogarskog vinarstva datira iz predrimskog perioda. U vrijeme Ilirske države na prostoru današnje Crne Gore, vinogradi su bili zastupljeni u dolini Skadarskog jezera. Riječka nahija je vinogradarski kraj sa veoma dugom tradicijom. Slovensko stanovništvo nastavilo je da se bavi uzgojem vinove loze. Istorijski, kao i danas, proizvodnja vina često je predstavljala osnovni izvor egzistencije seoskih domaćinstava. Uprkos nepovoljnim ratnim događajima u novijoj istoriji, vinarstvo se tokom posljednjeg vijeka kontinuirano njegovalo i razvijalo.
U zadruzi Drušići odvijala se zajednička proizvodnja vina, a kasnije su, izgradnjom i unapređenjem privatnih kapaciteta za preradu, vinari pojedinačno primjenjivali enološka znanja, svjetske trendove i tradicionalne vrijednosti u cilju unapređenja kvaliteta vina.
Uzročno-posljedična povezanost: Klima
Budući da se subregion Riječka nahija dijelom nalazi uz obalu Skadarskog jezera, ova vodena površina utiče na mikroklimu područja, prvenstveno u priobalnoj zoni. Pored toga što doprinosi atraktivnosti ovog vinogradarskog područja i utiče na klimatske parametre, Skadarsko jezero, usljed refleksije sunčeve svjetlosti sa svoje prostrane vodene površine, značajno utiče na kvalitet grožđa i vina sa ovog područja.
Ipak, osnovne pejzažne karakteristike subregiona Riječka nahija određene su brojnim kraškim formacijama koje se spuštaju prema Skadarskom jezeru. Kroz niže djelove terena protiču Rijeka Crnojevića, koja izvire iz pećine Obod i uliva se u Skadarsko jezero, kao i Mala Morača i Karatuna. Karakteristična potopljena dolina Rijeke Crnojevića i drugih vodotoka, sa brojnim ribarskim objektima, mlinovima, kamenim mostovima i drugim građevinama na vodi, takođe oblikuje pejzaž. Dodatne pejzažne karakteristike čine šume jasena i cera, a na pojedinim mjestima i bukve, ruja, šipka, murve i drugih vrsta.
Ovo vinogradarsko područje ima umjereno blage zime. Uopšteno, subregion Riječka nahija ima optimalne prosječne temperature vazduha za cvjetanje, rast lastara, formiranje pupoljaka i sazrijevanje grožđa. U najvećem dijelu subregiona preovlađuje srednja godišnja temperatura vazduha u rasponu od 12°C do 16°C.
S obzirom na karakteristike vinove loze, koja je najotpornija na niske zimske temperature sredinom zime, kao i na činjenicu da se prosječne minimalne temperature vazduha u decembru, januaru i februaru na ovom području uglavnom kreću između -1°C i 1°C, ne postoji opasnost od izmrzavanja lastara i drvenastih djelova vinove loze čak ni u januaru, najhladnijem mjesecu. Pored toga, vjerovatnoća da se tokom mirovanja vinove loze (oktobar–april) jave niske zimske temperature ispod -15°C, odnosno čak ispod -25°C, iznosi svega između 0 i 1 dan.
Srednja godišnja minimalna temperatura vazduha opada od jugoistoka prema sjeverozapadu i kreće se od 8–10°C, u centralnim djelovima od 6–8°C, a u zapadnim i sjeverozapadnim djelovima od 4–6°C.
Subregion Riječka nahija ima pretežno izmijenjeni mediteranski režim padavina, sa neravnomjernom raspodjelom tokom godine, pri čemu su padavine u zimskim mjesecima nekoliko puta veće nego tokom ljeta. Najmanja prosječna mjesečna količina padavina javlja se u julu i iznosi 44,6 mm, dok je najveća u decembru i iznosi 541,7 mm. Količina padavina povećava se od jugoistoka prema sjeverozapadu, odnosno od obale Skadarskog jezera prema višim predjelima.
Prosječna količina padavina u septembru u ovom subregionu iznosi 220,3 mm, pri čemu raste od jugoistoka prema sjeverozapadu. Uz obalu Skadarskog jezera, u istočnim i jugoistočnim djelovima, iznosi 150–200 mm, dok u sjevernim i zapadnim djelovima iznosi 200–300 mm.
Prosječna količina padavina tokom vegetacionog perioda povećava se od istoka prema zapadu. U istočnom dijelu subregiona količina padavina tokom vegetacionog perioda iznosi 800–1.000 mm (oko Bobije, Drušića, istočnog Ljubotinja, oaze Žabljak, ostrva Skadarskog jezera koja pripadaju ovom području i dr.). U centralnom dijelu iznosi 1.000–1.200 mm, dok se u zapadnim djelovima bilježi 1.200–1.500 mm.
Godišnja količina padavina takođe se povećava od istoka prema zapadu. Najmanja godišnja količina padavina u istočnom dijelu iznosi 2.000–2.500 mm, dok se u zapadnim područjima bilježi 3.000–4.000 mm.
Srednja relativna vlažnost vazduha u Riječkoj nahiji kreće se između 60% i 80%, što je uglavnom povoljno za rast i sazrijevanje grožđa. Na godišnjem nivou relativna vlažnost u nižim predjelima iznosi oko 70%, dok u višim predjelima dostiže do 75%.
Subregion ima dovoljno sunčeve svjetlosti neophodne za odvijanje fotosinteze u listovima vinove loze. Prosječno godišnje trajanje sijanja Sunca iznosi 2.200–2.400 sati, što obezbjeđuje svjetlosne uslove za normalan rast vinove loze, cvjetanje, oplodnju, sazrijevanje grožđa odgovarajućeg kvaliteta i dobru rodnost pupoljaka.
Dominantni tip zemljišta, rendzina glinovite teksture, u kombinaciji sa više od 1.200 mm padavina tokom vegetacionog perioda i više od 3.000 mm godišnje, kao i visokim indeksom suše (DI) većim od 150 mm (humidna klima), ukazuje na povoljan potencijal raspoloživosti vode na ovom području.
Međutim, vremenska i intenzitetska raspodjela padavina, u kombinaciji sa specifičnim tipovima zemljišta, predstavlja rizik od nedostatka vode tokom vegetacionog perioda. Najveći dio padavina javlja se u početnim mjesecima vegetacije, kada prosječno mjesečno padne više od 150 mm. Kasnije, tokom ljeta, dugi sušni periodi, koji često traju duže od 30 dana, u kombinaciji sa visokim temperaturama, stvaraju rizik od suše. Osim toga, veliki dio padavina javlja se u obliku obilnih pljuskova, što ograničava njihovu efektivnu iskoristivost. Na plitkim ili propusnim zemljištima voda se procjeđuje u podzemne vode, dok slabo propusna zemljišta i strme padine uzrokuju intenzivno površinsko oticanje, čime se onemogućava akumulacija dovoljnih rezervi vlage za ljetnje periode suše.
Na osnovu broja dana tokom vegetacionog perioda sa maksimalnim dnevnim temperaturama ≥35°C, ovaj subregion se na globalnom nivou smatra vinogradarskim područjem sa povremenom pojavom lokalizovanih ekstremno visokih temperatura. Takve ekstremne temperature mogu smanjiti asimilaciju CO₂, usporiti fotosintezu i povećati intenzitet disanja, ali umjeren broj vrelih dana ukazuje na to da ne postoji značajan rizik od prekida rasta vinove loze ili smanjenja prinosa.
Prosječni datum posljednjeg proljećnog mraza je 84. dan u godini, a prosječni datum prvog jesenjeg mraza 308. dan, što ukazuje na minimalan rizik od kasnih proljećnih, odnosno ranih jesenjih mrazeva.
Ne postoje značajni rizici od vjetra, osim tokom suvih ljetnjih perioda, kada topli vjetrovi mogu izazvati sušu zemljišta i vazduha, što negativno utiče na fotosintezu, disanje i transpiraciju.
Klima se odlikuje visokom relativnom vlažnošću vazduha usljed magle koja se u ranim jutarnjim satima javlja iznad rijeka i jezera, nakon čega snažna ventilacija vazduha odnosi vlagu do sredine dana. Lokalizovana visoka vlažnost i jutarnja magla usporavaju fotosintezu, što dovodi do toga da ranosazrijevajuće bijele sorte razvijaju intenzivne cvjetne i biljne note. Međutim, u pojedinim povoljnim godinama, usljed klimatskih uslova, vina nekih sorti, naročito vranca i kratošije, mogu sadržati više od 15% vol. alkohola.
Vinogradi na terasama brdovitih terena imaju potpuno drugačiju ekspoziciju, uglavnom južnu i jugozapadnu, u odnosu na vinograde na ravnim površinama. Južne padine primaju direktno Sunčevo zračenje pod gotovo pravim uglom, kao i difuzno zračenje, odnosno sunčevu svjetlost koja se reflektuje od površine jezera, odnosno od bijelih krečnjačkih stijena. To znači da grožđe na padinama prima svojevrsnu „dvostruku dozu“ svjetlosti, što značajno utiče na fotosintezu i nivo polifenola, odnosno tanina i obojenih materija.
Uzročno-posljedična povezanost: Geologija i zemljište
U subregionu Riječka nahija, najzastupljeniji tipovi zemljišta su: rendzina (oko 80%) i terra rossa (oko 19%).
Morfološke, fizičko-hemijske osobine i mehanički sastav zemljišta
Unutrašnja morfologija, odnosno vertikalni profil pedološkog presjeka, tj. raspored i debljina pedogenetskih horizonata dominantnog tipa zemljišta u ovom subregionu, je sljedeća:
Amo – humusno-akumulativni, molični horizont (0–30 cm)
– u suvom stanju tamno žućkastosmeđe boje (10YR 4/3), a u vlažnom stanju smeđezelenkasto-crne boje (10YR 2/3); jako skeletan; ilovasto-glinaste teksture, zrnaste strukture; jako karbonatan; prožet korijenjem travne vegetacije, uz prisustvo kišnih glista (Lumbricus terrestris); nepravilan prelaz u
AC – prelazni horizont (30–55 cm)
– u suvom stanju smeđe boje (10YR 4/4), a u vlažnom stanju smeđezelenkasto-crne boje (10YR 2/3); slabo skeletan; ilovasto-glinaste teksture; krupnozrnaste strukture; slabo karbonatan; slabije prožet korijenjem; nepravilan prelaz u
C – rastresiti matični supstrat (55–80 cm)
– u suvom stanju smeđe boje (10YR 4/6), a u vlažnom stanju smeđezelenkasto-crne boje (10YR 2/3); skeletan (sa većim sadržajem skeleta nego A horizont); teške glinaste teksture; masivne strukture; slabo karbonatan; nepravilan prelaz u
CR – prelazni horizont (80–110 cm)
– u suvom stanju tamno žućkastonarandžaste boje (10YR 6/3), a u vlažnom stanju tamno žućkastosmeđe boje (10YR 4/3); jako skeletan; ilovasto-glinaste teksture; masivne strukture.
R – čvrsta stijena (>110 cm)
– dolomitski krečnjak.
Podzemne vode nijesu registrovane do dubine od 110 cm.
Na osnovu terenskih zapažanja i laboratorijskih analiza, zemljište se može klasifikovati na sljedeći način:
Prema Klasifikaciji zemljišta Jugoslavije (Škorić, Filipovski, Ćirić, 1985):
Red: automorfna
Klasa: humusno-akumulativna (AC ili AR)
Tip: rendzina
Podtip: na dolomitnom detritusu
Varijetet: karbonatna
Forma: glinovita, srednje skeletna, duboka.
Prema Svjetskoj referentnoj bazi za zemljišne resurse (WRB):
Endoleptic, Skeletic Calcisol (Clayic) – endoleptični, skeletni kalkisol (glinoviti); skraćeno: CL-len.sk-ce.
Glinovita zemljišta su teška, a u proljeće dugo zadržavaju vlagu i ostaju hladna, što utiče na skraćivanje vegetacionog perioda višegodišnjih zasada.
Karakteristična osobina je neutralna reakcija zemljišta, koja obezbjeđuje optimalne uslove za dostupnost hranljivih materija. Prema sadržaju karbonata zemnoalkalnih elemenata, pripada klasi karbonatnih zemljišta. Odlikuje se povoljnim sadržajem mikroelemenata: bakra, gvožđa, mangana i cinka u pristupačnom obliku.
Plitka, jako erodirana i kamenita kraška zemljišta, pomiješana sa jezerskim sedimentima i smeđim šumskim glinama, prostiru se duž padina ovog subregiona. Visok sadržaj krečnjaka daje bijelim vinima izraženu, kredasto-mineralnu strukturu i naglašenu svježinu.
Uzročno-posljedična povezanost: Antropogeni faktor
Skadarsko jezero, na koje se oslanja ovaj vinogradarski subregion i prema kojem se „strmoglavo spušta“, osim što doprinosi ambijetalnom koloritu i atraktivnosti ovog vinogradarskog područja, ima uticaj na mikroklimu i kvalitet grožđa i vina kao i uticaj na privredne aktivnosti lokalnog stanovništva, prvenstveno u priobalnom dijelu. Glavne pejzažne karakteristike subregionu Riječka nahija daju brojni kraški oblici nagnuti ka Skadarskom jezeru na padinama, kao i  karakteristična potopljena dolina Rijeke Crnojevića, u kojoj se nalaze brojni ribarski objekti, mlinovi, kameni mostovi i drugi objekti na vodi. Posebnu karakteristiku vinogradarskog pejzaža čine kamene terase sa starim vinogradima, postavljene paralelno sa izohipsama i predstavljaju osnovni način gajenja vinove loze.

Osobitost pejzaža je i tipična ruralna arhitektura, kamene kuće, često prilagođene proizvodnji i čuvanju vina kao i tradicionalna ribarska naselja. U prošlosti su proizvodnja vina i rakije, zajedno sa ribolovom na jezeru, predstavljale glavni izvor prihoda domaćinstava Riječke nahije. I danas one doprinose razvoju ruralnog i agroturizma. Očuvane ambijentalne cjeline sa prelijepim pogledima iz različitih perspektiva na Nacionalni park Skadarsko jezero čine ovaj subregion izuzetno atraktivnim za enoturizam. Vinari pažljivo čuvaju tradiciju proizvodeći male količine visokokvalitetnog vina, uz strogo poštovanje principa zaštite životne sredine.
Prirodne karakteristike Riječke nahije (klimatske, pedološko-geološke i orografske), dodatno oblikovane ljudskim djelovanjem, uz poštovanje tradicije u proizvodnji i skladištenju vina, jedinstvene su u Evropi i stoga od ključnog značaja za precizno definisanje područja, odnosno za zaštitu porijekla specifičnog i autentičnog kvaliteta proizvoda sa ovog područja.
Zbog konfiguracije terena, prosječna površina vinogradarskih parcela u Riječkoj nahiji iznosi 0,0941 ha (najmanja među svim crnogorskim vinogradarskim područjima), dok proizvođači grožđa u prosjeku posjeduju po tri parcele. Upravo veličina vinogradarskih parcela i obradivog zemljišta uopšte, kao i odnos prema tradiciji proizvodnje vina i prirodnom okruženju, omogućavaju i obavezuju proizvođače da sve agrotehničke i ampelotehničke mjere obavljaju pravovremeno, uz racionalno korišćenje prirodnih resursa (prvenstveno vode) i isključivo ručno, uz veoma ograničenu upotrebu mehanizacije, koja se koristi za potrebe dubokog oranja zemljišta.
Izbor uzgojnog sistema u vinogradima namijenjenim proizvodnji vina sa oznakom porijekla Riječka nahija zavisi, prije svega, od sorte vinove loze, planiranog prinosa i očekivanog kvaliteta. Najzastupljeniji uzgojni sistemi u vinogradima su dvostruki Gijo (Double Guyot) i jednostruki Gijo (Single Guyot), dok se u najstarijim vinogradima mogu pronaći tradicionalni peharasti uzgojni sistemi i pergole.
U pojedinim vinarijama prisutan je rijedak način sazrijevanja i odležavanja vina – u rustičnim, terakotnim, ekskluzivnim amforama, koje se ukopavaju u zemlju, čime se obezbjeđuje potrebna temperaturna stabilnost. Maksimalni randman grožđa namijenjenog proizvodnji bijelih/roze vina je 60%, dok za grožđe namijenjeno proizvodnji crvenih vina iznosi 70%.
Sve faze proizvodnje vina, uključujući punjenje u originalnu ambalažu, obavljaju se u granicama subregiona ili, zbog ograničenih obradivih površina, eventualno u njegovoj neposrednoj blizini, u susjednom subregionu, pri čemu su vinogradi i vinarije međusobno udaljeni na kratkim rastojanjima. Na taj način obezbjeđuju se očuvanje kvaliteta i karakteristika vina, kao i sljedljivost i efikasnost kontrole proizvodnje vina sa oznakom porijekla.
Sadnja crvenih sorti vinove loze na posebno odabranim položajima daje privilegiju prethodno opisane „dvostruke doze“ svjetlosti. Korišćenje podruma izgrađenih u prirodnim kraškim formacijama, u kojima se vino proizvodi uz korišćenje gravitacionog toka, doprinosi dobijanju svježih i izraženo mineralnih stilova bijelih vina.

	Veća ili manja geografska jedinica (nije obavezno)
	Nazivi sljedećih užih geografskih područja mogu se navoditi na etiketi:
Bobija, Ceklin, Čukovići, Đinovići, Dobrsko Selo, Dodoši, Drušići, Građani, Ljubotinj, Meterizi, Mihailovići, Prevlaka, Riječani, Rijeka Crnojevića, Rvaši, Štitari, Žabljak Crnojevica i Kosijeri.

	Dodatni objektivni zahtjevi i uslovi udruženja koje će koristiti zaštićenu oznaku (nije obavezno)
	Dozvoljena je upotreba tradicionalnih izraza „arhivsko vino“, „rezerva“ i „probirna berba“.
U skladu sa odredbama Zakona o vinu, dozvoljeno je da vina imaju stvarni sadržaj alkohola veći od 15 % vol.
Ograničenja u pogledu stavljanja vina na tržište:
Vino sa zaštićenom oznakom porijekla proizvedeno primjenom postupka „odležano u drvenom buretu“, „barik“ ili „barrique“ može se staviti u promet najranije 1. aprila druge godine nakon godine berbe.

	Nadležni kontrolni organ
	Ministarstvo poljoprivrede, šumarstva i vodoprivrede Crne Gore
Direktorat za poljoprivredu
Rimski trg br. 46
81000 Podgorica
Crna Gora

